CELEX: 62010CA0381
Language: lv
Date: 2011-10-06 00:00:00
Title: Lieta C-381/10: Tiesas (astotā palāta) 2011. gada 6. oktobra spriedums ( Unabhängiger Verwaltungssenat Wien (Austrija) lūgums sniegt prejudiciālu nolēmumu) — Astrid Preissl KEG/Landeshauptmann von Wien (Industriālā politika — Pārtikas produktu higiēna — Regula (EK) Nr. 852/2004 — Izlietnes ierīkošana pārtikas produktus tirgojoša uzņēmuma tualetēs)

26.11.2011   
            
            
               LV
            
            
               Eiropas Savienības Oficiālais Vēstnesis
            
            
               C 347/4
            
         Tiesas (astotā palāta) 2011. gada 6. oktobra spriedums (Unabhängiger Verwaltungssenat Wien (Austrija) lūgums sniegt prejudiciālu nolēmumu) — Astrid Preissl KEG/Landeshauptmann von Wien
   
   (Lieta C-381/10) (1)
   
   (Industriālā politika - Pārtikas produktu higiēna - Regula (EK) Nr. 852/2004 - Izlietnes ierīkošana pārtikas produktus tirgojoša uzņēmuma tualetēs)
   2011/C 347/05
   Tiesvedības valoda — vācu
   
      Iesniedzējtiesa
   
   
      Unabhängiger Verwaltungssenat Wien
   
   
      Lietas dalībnieki pamata procesā
   
   
      Prasītāja: Astrid Preissl KEG
   
   
      Atbildētāja: Landeshauptmann von Wien
   
   
      Priekšmets
   
   Lūgums sniegt prejudiciālu nolēmumu — Unabhängiger Verwaltungssenat Wien — Eiropas Parlamenta un Padomes 2004. gada 29. aprīļa Regulas (EK) Nr. 852/2004 par pārtikas produktu higiēnu (OV L 139, 1. lpp.) II pielikuma I nodaļas 4. punkta un it īpaši vārda “Handwaschbecken” (izlietnes roku tīrīšanai), kas iekļauts minētās tiesību normas vācu redakcijā, interpretācija — Dalībvalsts administratīvs lēmums, ar kuru uzlikts pienākums kafejnīcas tualetēs ierīkot izlietnes ar materiāliem roku tīrīšanai un higiēniskai nosusināšanai
   
      Rezolutīvā daļa:
   
   Eiropas Parlamenta un Padomes 2004. gada 29. aprīļa Regulas (EK) Nr. 852/2004 par pārtikas produktu higiēnu II pielikuma I nodaļas 4. punkts ir jāinterpretē tādējādi, ka šajā normā nav noteikts, nedz ka izlietnei tās izpratnē jābūt paredzētai vienīgi roku mazgāšanai, nedz ka ūdenskrānu, kā arī roku nosusināšanas iekārtu jāvar izmantot nepieskaroties.
   
      (1)  OV C 274, 09.10.2010.